62019TO0562(01)_INF
Определение на Общия съд (осми състав) от 25 април 2023 г. —Klein/Комисия
(Дело T‑562/19 RENV)
„Иск за установяване на неправомерно бездействие — Медицински изделия — Член 8, параграфи 1 и 2 от Директива 93/42/ЕИО — Процедура съгласно защитни разпоредби — Нотифициране от страна на държава членка на решение за забрана на пускането на определено медицинско изделие на пазара — Липса на решение на Комисията — Отмяна на Директива 93/42 — Членове 94—97 от Регламент (ЕС) 2017/745 — Мерки за надзор на пазара — Явно основателен иск“
Иск за установяване на неправомерно бездействие — Задължение на Комисията да предприеме действия — Процедура съгласно защитни разпоредби — Бездействие на Комисията след изпращане на нотификация от държава членка за решение за забрана на пускането на определено медицинско изделие на пазара — Задължение за започване на консултации със заинтересованите лица относно обосноваността на забраната — Неправомерно бездействие
(член 265 ДФЕС; член 8, параграфи 1 и 2 от Директива 93/42 на Съвета)
(вж. т. 18—20 и 23; т. 1 от диспозитива)
Диспозитив
1)
Като е бездействала в производството по силата на защитните разпоредби, образувано на 7 януари 1998 г. от Федерална република Германия, и не е взела решение съгласно Директива 93/42/ЕИО на Съвета от 14 юни 1993 година относно медицинските изделия, заменена с Регламент (ЕС) 2017/745 на Европейския парламент и на Съвета от 5 април 2017 година за медицинските изделия, за изменение на Директива 2001/83/ЕО, Регламент (ЕО) № 178/2002 и Регламент (ЕО) № 1223/2009 и за отмяна на директиви 90/385/ЕИО и 93/42/ЕИО на Съвета по отношение на изделието „Inhaler Broncho Air®“, Европейската комисия не е изпълнила задълженията си по член 8, параграф 2 от Директива 93/42.
2)
Осъжда Комисията да заплати съдебните разноски по производството по обжалване пред Съда (дело C‑430/20 P), както и тези по първоначалното производство пред Общия съд (дело T‑562/19) и по производството след връщането на делото за ново разглеждане от Общия съд (дело T‑562/19 RENV).